Valentin Varenikov
<s>Valentin Ivanovič Varenikov () (15. decembar 1923 - 6. maj 2009) bio je sovjetski vojskovođa, najpoznatiji kao jedan od planera i vođa neuspjelog puča protiv Mihaila Gorbačova 1991. godine.</s>

<s>Rođen je u kozačkoj porodici, a vojničku karijeru je počeo nakon završene srednje škole, kada se poslije njemačke invazije priključio Crvenoj armiji.</s><s>Tokom rata je sudjelovao u Staljingradskoj bitci, forsiranju Dnjepra i bitci za Berlin, te je ukupno tri puta ranjen.</s><s>Rat je završio sa činom kapetana.</s>

<s>Poslije rata je ostao u Sovjetskoj armiji, i nakon završene Vojne akademije Frunze napredovao u službi, služeći kao u SSSR, tako i kao glavni vojni savjetnik u Siriji, Angoli i Etiopiji, zemljama koje su bile sovjetski saveznici u Hladnom ratu.</s><s>Od 1984. do 1989. je kao predstavnik sovjetskog ministra obrane u Kabulu koordinirao sovjetske operacije tokom posljednjih godina rata sa mudžahedinima.</s><s>Od 1989. do 1991. je bio zamjenik ministra obrane, te glavni zapovjednik kopnenin snaga SSSR.</s>

<s>Za vrijeme izbijanja puča je također služio kao zastupnik u Vrhovnom sovjetu.</s><s>Nakon što je puč kolabirao, Prezidijum Vrhovnog sovjeta mu je ukinuo parlamentarni imunitet, te je 23. augusta 1991. godine uhapšen.</s><s>U pritvoru je ostao sve do 14. decembra 1992. godine, kada je pušten da bi se branio sa slobode u tada već postsovjetskoj Rusiji.</s><s>Kada je organizatorima puča u februaru 1994. ponuđena amnestija, Varenikov je bio jedini koji je odbio te je išao na sud.</s><s>Vrhovni sud Rusije ga je presudom 11. augusta 1994. godine oslobodio navodeći nedostatak dokaza.</s>

<s>Varenikov je u međuvremenu pristupio Komunističkoj partiji Ruske Federacije.</s><s>Kao njen kandidat je 1995. godine izabran u Državnu dumu gdje je sudjelovao u odboru koji se bavio pitanjima veterana.</s><s>Godine 2003. se priključio nacionalističkoj stranci Rodina i na njenoj listi bio ponovno izabran u Dumu.</s><s>Godine 2008. je izazvao ponovno veliku pažnju, ali i kontroverze kada je u TV-emisiji Ime Rusije u izboru za najvećeg Rusa svih vremena predstavljao Staljina.</s>

<s>Vanjske veze
 CNN interview with Gen.</s><s>Valentin Varennikov - A CNN Perspective Series, Episode 20: Soldiers of God.</s><s>Lična stranica 
 Valentin Varennikov-Daily Telegraph obituary</s>

<s>Ruski i sovjetski vojskovođe
Komunisti
Heroji Sovjetskog Saveza</s>

